open-index/open-wikipedia-markdown huggingface dataset:
Jesús Castro

**Jesús Antonio Castro González** , conocíu deportivamente como **Castro**, foi un futbolista que xugó como porteru nel Real Sporting de Xixón, y yera hermanu del tamién xugador Quini. Falleció nuna sablera cántabra cuando trataba de salvar a dos neños que se taben afogando.

## Carrera deportiva
Castro entamó la so trayeutoria como xuvenil nel Bosco-Ensidesa, pa pasar en 1967 al Sporting, onde debutaría en Primer División el 13 de setiembre de 1970 nel Estadiu de Balaídos escontra'l Celta de Vigo, que ganó por 2:0. Disputó col Sporting 13 temporaes na máxima categoría, disputando 316 partidos y siendo titular en todes menos en dos. Xugó tamién dos finales de Copa del Rei, en 1981 y 1982, que'l so equipu perdió, 1:3 ante'l FC Barcelona y 1:2 ante'l Real Madrid, respeutivamente. La so última temporada foi la 1983-84, na que xugó sólo 4 partíos.

## Fallecimientu
El 26 de xunetu de 1993 encontrábase na sablera de la llocalidá cántabra de Pechón cuando se tiró al agua pa rescatar a dos neños ingleses que se taben afogando, cosa que consiguió, pero perdió la vida afogáu.

## Referencies

## Enllaces esternos

* Jesus Castro en www.lfp.es
Llorío (parroquia)

**Llorío** ye una parroquia del conceyu asturianu de Llaviana. Ta asitiada na fastera suroriental del conceyu, y llenda: al norte cola parroquia d'El Condao, al sur y al oeste cola de Villoria, al oeste tamién cola d'Entrialgo y al noroeste cola de La Pola Llaviana. Tien una estensión de  y una población de . Éstos repártense ente'l pueblu de Llorío, asitiáu nuna zona llana xunta la boca de la riega Solapeña nel ríu Nalón (114 habitantes), y los llugares de L'Acebal, La Cabaña, Ciargüelo, La Fomermeya, Iguanzo, La Llera, Muñera, Pando, Payandi, El Puente d'Arcu, Ribota, Soto, La Canterona y La Curuxera.

## Xeografía

### Llocalidaes

### Sitios

## Bibliografía
* Espediente colos topónimos oficiales de Llaviana 
* VV.AA., *Diccionario geográfico de Asturias*. Editorial Prensa Asturiana, Uviéu, 2000.

## Referencies

## Enllaces esternos
Avalanch

**Avalanch** ye un grupu asturianu de heavy metal. El fundador, líder, y guitarrista ye Alberto Rionda (Uviéu, 2 de setiembre de 1972).

## Componentes
*Alberto Rionda (Uviéu) – Guitarrista
*Bjørn Mendizábal – Batería
*Manuel Ramil – Teclados
*Nando Campos – Baxu
*José Pardial – Voz

## Discografía
### Estudiu
* *Ready to the glory* (1993)
* *La llama eterna* (1997)
* *Llanto de un héroe* (1999)
* *El ángel caído* (2001)
* *Los poetas han muerto* (2003)
* *Las ruinas del Edén* (2004)
* *El hijo pródigo* (2005)
* *Muerte y Vida* (2007)
* *El Ladrón de Sueños* (2010)
* *[[Malefic Time: Apocalypse]] ([[2011]])
* *El secreto / The Secret* (2019)
* *El dilema de los dioses* (2023)

=== En direuto ===
* *Dias de Gloria* (2000)
* *Cien Veces* (2005) - DVD en direutu
* *Lágrimas Negras -* (2006) - DVD en direutu
* *Caminar sobre l'agua -* (2008) - 2CD+DVD en direutu
* Hacia la Liz - (2018)

=== Versiones ===
* *Eternal Flame* (1998)
* *Mother Earth* (2005)
* *Un paso más* (2005)
* *Del Cielo a La Tierra* (2012)
* *El ángel caído: XV Aniversario* (2017)
* 30 Aniversario

=== Singles ===

* *Save me* (2000)
* *Delirios de grandeza* (2001)
* *Lucero* (2003)
* *Las ruinas del Edén* (2004) - 4 temes (Promocional de los 3 conciertos Fin de Xira n'Asturies)
* *Where The Streets Have No Name* (2004)
* *Alas de cristal* (2005)
* *Mil Motivos* (2010)
* *Malefic Time: Apocalypse'' (2012)

## Referencies

## Enllaces esternos

* Avalanch.net
Campumanes (parroquia)

**Campumanes** ye una parroquia del conceyu asturianu de Ḷḷena. Ta allugada na zona central del conceyu, y llenda al norte cola parroquia de Castieḷḷo, al sur cola de Sotieḷḷo, al sureste cola d'Erías, al este cola de Casorvía y al oeste cola de Zurea. Tien una estensión de  y una población de . Nella s'inclúin los habitantes del pueblu homónimu (483 en 2024), centru económicu y de servicios de la rodiada.

La parroquia, consagrada a Nuestra Señora de les Nieves, abarca los nucleos de población que vienen darréu: Campumanes, La Caseta'l Rublín, La Caseta los Sierros, El Coḷḷeu, Corneyana, Cuturresu, La Envarniega, L'Escobal, Ferreras, El Moclín, Montalegre, La Nozala, Las Pegas, La Rasa Baxo, El Reúndu, Río, La Rúa, Salas, Tiós y La Torre.

## Llocalidaes

### Sitios

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Carabanzo

**Carabanzo** ye una parroquia del conceyu asturianu de Ḷḷena. Los sos  d'estensión ocupen el requexu nororiental del conceyu. Llenda al norte col conceyu de Mieres, al este y sureste col d'Ayer y, pol oeste y suroeste, cola parroquia de Viḷḷayana. Tien una población de , que viven toos ellos nel pueblu homónimu, únicu nucleu habitáu de la parroquia.

Ente la so arquiteutura destaca'l Palaciu de los Faes-Miranda, del sieglu XVII.

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Casorvía (parroquia)

**Casorvía** ye una parroquia del conceyu asturianu de Ḷḷena. Asítiase na zona central del conceyu, tien una estensión de  y llenda: al norte cola parroquia de Felgueras, al sur y suroeste cola d'Erías, al este cola de Congostinas y al oeste cola de Campumanes. La so población, que ta repartida ente los llugares d'El Carril, La Caseta, Casorvía, Malveo y La Pandieḷḷa, ye de .

## Llocalidaes

### Sitios
* Bustieḷḷo
* La Terruca

## Bibliografía
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Castieḷḷo (Ḷḷena)

**Castieḷḷo** ye una parroquia del conceyu asturianu de Ḷḷena. Asitiada na zona centruoccidental del conceyu, tien una estensión de  y llenda: al norte y al oeste cola parroquia de La Pola, al sur cola de Campumanes, al sureste cola de Felgueras y al este cola de Columbieḷḷo. Tien una población de , que se reparten ente los llugares d'Ablano, La Casería, El Casitu, El Coveyu, Corravieya, La Cueva, Mamorana, Otero, La Rasa Riba, Ronzón, Sorribas, La Vega'l Ciigu y La Vega'l Rei.

El nome de la parroquia fai referencia al llugar ú s'atopen la ilesia parroquial, dedicada a Santa María, y el campusantu.

## Llocalidaes

### Sitios

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Columbieḷḷo (parroquia)

**Columbieḷḷo** ye una parroquia del conceyu asturianu de Ḷḷena. Asítiase na fastera noroccidental del conceyu y llenda: al norte cola parroquia La Pola, al oeste cola de Castieḷḷo, al sur cola de Felgueras y al este col conceyu d'Ayer. Tien una estensión de , asitiaos na vera derecha del ríu Ḷḷena, y una población de . Abarca los nucleos de población que vienen darréu: La Cobertoria, Columbieḷḷo, El Piridiiḷḷu, La Puente y El Sotón.

## Llocalidaes

### Sitios
* La Carba

## Bibliografía
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Apaxco

**Apaxco** ye un municipiu al norte del Estáu de Méxicu, en Méxicu. Llenda colos conceyos mexicanos de Tequixquiac, Huehuetoca, Hueypoxtla y con Atotonilco de Tula nel estáu d'Hidalgo. El so área ye de 68.34 km², y la población de 28.080 habitantes. La capital municipal ye Apaxco de Ocampo, la segunda población ye Santa María Apaxco, cunta cola Colonia Juárez, la ranchería de **Pérez de Galeana** y la facienda de **Teña**.

## Etimoloxía del topónimu
Apaxco identifícase col nome en náhuatl de **Apatzco** (cfr. náhuatl actual **Apatz**tli (cuencu, y el sufixu de llugar -**co**). El so actual nome provién del náhuatl que significa "llugar onde escurren agües".

## Parroquies del municipiu
* Apaxco
* Santa María Apaxco
* Coyotillos
* Pérez de Galeana

## Referencies

## Enllaces esternos
Cabezón (parroquia)

**Cabezón** ye una parroquia del conceyu asturianu de Ḷḷena. Asítiase na fastera centruoriental del conceyu, y llenda: al noroeste cola parroquia de Las Puentes, al noreste cola de Parana, al sur cola de Payares, y al este y sureste cola provincia de Lleón. Tien una estensión de  y una población de , que tán repartíos pelos nucleos de población que vienen darréu: Cabezón, La Muela, Naveo, La Romía Baxo y La Romía Riba. Caseríes: El Posaúriu y Ventaveranes.

## Llocalidaes

### Sitios
* El Posaúriu
* Ventaveranes

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Editorial Prensa Asturiana, Uviéu, 2000.

## Referencies

## Enllaces esternos
Congostinas (parroquia)

**Congostinas** ye una parroquia del conceyu asturianu de Ḷḷena. Asitiada na fastera centruoriental del conceyu, tien una estensión de  y una población de . Catorce d'elles viven nel pueblu homónimu y les otres trés nel llugar de Ḷḷinares. La parroquia llenda: al noroeste cola parroquia de Felgueras, al norte y oeste col conceyu d'Ayer, al sureste cola parroquia de Parana, al sur cola de Las Puentes, al suroeste cola d'Erías y al oeste cola de Casorvía.

## Llocalidaes

### Sitios
* Ḷḷinares de Baxo
* Ḷḷinares de Riba
* Misiegos
* San Pelayo

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Chanos de Somerón

**Chanos de Somerón** ye una parroquia del conceyu asturianu de Ḷḷena. Asitiáu nuna llanada perriba de la vera izquierda'l ríu Valgrande, ocupa  de la zona centrumeridional del conceyu, y llenda al norte cola parroquia de Las Puentes, al este cola de Payares, al sur cola de Samiguel del Río y al oeste cola de Teyeo. Tien una población de , que viven toos nel pueblu de Chanos. Los habitantes d'esti pueblu, que , son nomaos papariqueros o paparicos.

## Llocalidaes

## Cultura
El pueblu ye llanu enforma; tantu, qu'hai bien de dicires que falen d'ello. Pueden citase, ente más otros, aquellos que dicen que...


*En Chanos, como ye tan chano,*
*picha l'agua hasta la rodicha.*

*En Chanos, como ye tan chano,*
*toda'l agua picha na ería'l Calechano.*


El pueblu ye perfamosu pelos arbeyos que nelli se recueyen entá güei. Como diz el dichu popular: *Pa vainas, Payares, y pa arbeyos, Chanos*.

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.
* Castañón, Luciano, *Diccionario geográfico popular de Asturias*. Uviéu, Servicio de Publicaciones del Principado de Asturias, 1990.

## Referencies

## Enllaces esternos
Palaciu de los Menéndez Pola

El **palaciu de la familia Pola** asítiase na contorna de la ilesia parroquial de Santa María de Lluanco y ta declaráu como Bien d'Interés Cultural con categoría de Monumentu'l 2 de mayu de 1991.

Construyíu pelos sieglos XVII y XVIII, constitúi la meyor amuesa d'arquiteutura nobiliaria d'esta villa y, según Germán Ramallo Asensio  ún de los más fermosos exemplos de l'arquiteutura civil asturiana *«pola perfeuta interrellación qu'esiste ente adautación al tipu tradicional, aceutación de normes populares y, por últimu, supeditación al estilu barrocu»*. Pela so parte, Juan C. Soto Boullosa , añade a estos aspeutos *«el so valir testimonial, espresivu d'un tipu de vivienda que recueye na so proyeición arquiteutónica la necesidá de distinción específica d'una nobleza consciente de la so importancia como clas social. Nesti sen, la so rellación cola ilesia inmediata ye significativa, como tamién lo ye l'atopase coles pequeñes construcciones que s'allinien al otru llau de la cai»*.

La edificación estructúrase en planta rectangular en tornu a un pequeñu y cuadráu patiu central –arrodiáu de corredores sosteníos por columnes toscanes de piedra– y dos torres que flanqueén la fachada principal. Cuenta con dos pisos nel cuerpu central y trés nes torres.

Les fachaes interiores son austeres, sacante la oeste, que mira al xardín y s'abre en galería con cubierta de madera y columnes toscanes sobre pilares.

La fachada principal, pola contra, recibe un ricu tratamientu decorativu. Orientada a la cai, fusiona soluciones populares, como los salientes aleros, el corredor de la torre izquierda y los guardillones sobre la cubierta del cuerpu central, con elementos barrocos como la distinguida puerta d'accesu, con dintel sobre pilastres de fuste acanaláu, y los trés balcones de saliente voladizu asitiaos sobre ella, a los que flanqueén dos escudos d'armes: el de la derecha coles de la familia Menéndez de la Pola, y el de la izquierda coles de los Pola, Valdés y Fernández Quevedo de Heres, ente otres.

## Referencies

## Galería

Palacio de los Menéndez Pola, Luanco - 09.jpg|Escudu de la familia Pola, Valdés y Fernández Quevedo.
Palacio de los Menéndez Pola, Luanco - 08.jpg|Escudu de la familia Pola.
Palacio de los Menéndez Pola, Luanco - 06.jpg|Puerta principal del palaciu.
Palacio de los Menéndez Pola, Luanco - 25.jpg|Vista llateral del palaciu, dende'l xardín.
Marcelino García Alonso

Foi profesional ente 1994 y 2003. Los sos mayores éxitos deportivos algamólos na Vuelta a Andalucía, prueba na qu'obtuvo'l trunfu absolutu na edición de 1998 y nel Criterium Internacional qu'algamaría en 1997.

## Palmarés
; 1996
* 1 etapa na a Bicicleta Vasca

; 1997
* Critérium Internacional, más 1 etapa

; 1998
* Vuelta a Andalucía, más 1 etapa

## Equipos
* ONCE (1994-2000)
* Team CSC (2001-2002)
* Labarca 2-Cafés Baque (2003)

## Referencies

## Enllaces esternos
Papa Calistu I

El papa **Calistu I**, o **San Calistu**, (* Roma, ha. 155 – † 222), ye'l pontífiz númberu 16 de la Ilesia católica, reinando de 217 a 222.
 
Nació esclavu nel somantu d'una familia d'aniciu griegu, que na so llingua'l so nome significa "el más guapu" (*kallistos*), y nun abrazó'l cristianismu hasta la edá adulta. Como alministrador de los bienes d'un altu funcionariu del emperador Cómodo llamáu Carpóforu, tamién cristianu, viose implicáu nuna malversación de fondos que-y valió ser condergáu a trabayos forzaos nes mines d'azufre de Cerdeña; ellí permaneció a lo llargo de tres años hasta que, alredor del 190, llogró ser lliberáu gracies a la intercesión de Marcia, una concubina del emperador Cómodo.

Depués de la so lliberación, el papa Víctor I destinólu a Antium otorgándo-y una pensión; ellí vivió hasta'l so treslláu a Roma reclamáu pol papa Ceferín, que faciéndolu secretariu personal de so lu nomó diáconu y alministrador del cementeriu cristianu na Vía Appia, que depués se conocería como les catacumbes de San Calistu, y nel que s'enterraron tolos papes que gobernaron la Ilesia a lo llargo del sieglu III, escepto él mesmu.

A la muerte de Ceferín, Calistu ye elixíu como'l so socesor. La circunstancia de ser un esclavu lliberáu nun yera un impidimentu pa ser elixíu papa hasta que Lleón I el Magnu, nel sieglu V, asina lo dispunxo.
Isidoro Acevedo

**Isidoro Acevedo**  yera'l nome qu'usaba **Isidoro Rodríguez González**, históricu comunista asturianu que participó na fundación del Partíu Comunista d'España. 

## Biografía
Entamó a trabayar como aprendiz de tipógrafu a los 13 años en Madrid, onde se treslladara cola so familia trés años enantes. En 1898 marchó a trabayar a Santander, onde algamó'l cargu de presidente de la Federación Socialista. Debido a que tenía un gran protagonismu dientro del partíu foi llamáu polos socialistes de Bilbao pa dirixir el diariu *La Lucha de Clases*. Foi encarceláu varies veces debido a dellos de los sos artículos. 

En 1914 tornó a Asturies, en donde dirixó *La Aurora Social*. Foi deteníu en 1917 pola so participación na güelga revolucionaria d'aquel añu. En 1921, como delegáu de la Federación Socialista Asturiana participó nel congresu socialista de Madrid. Allí, xunto a otros partidarios de la III Internacional, fundó'l Partíu Comunista Español. 

Depués de fundar la publicación *La Aurora Roja* y viaxar a Rusia como representante del PCE nos congresos de la III Internacional pronunció diverses conferencies por tola xeografía Española. Frutu d'estes esperiencias ye'l llibru «*Impresiones de un viaje a Rusia*», asoleyáu n'Uviéu en 1923. Tamién publicó una novela d'ambiente mineru en 1930, llamada «*Los topos*», asoleyada en Madrid, na que criticaba a Manuel Llaneza, líder mineru socialista. 

Cola llegada al poder de Miguel Primo de Rivera ye encarceláu unos meses y torna a Madrid. 

Depués de la Guerra Civil exilióse en Rusia. Ellí morrió en 1952, na ciudá de Moscú.

## Referencies

## Enllaces esternos
Maximiliano Arboleya

**Maximiliano Arboleya Martínez**  foi un sacerdote y sociólogu asturianu.

## Biografía

**Maximiliano** yera fíu de Marcelino Arboleya oficial del Rexistru de la Propiedá de La Pola Llaviana y Amalia Martínez Vigil, hermana de Ramón Martínez Vigil que foi obispu d'Uviéu. En 1878 morrió so padre quedando so madre viuda casándose con Francisco Fernández Fueyo, viudu d'una hermana de so.

Estudia na so Llaviana natal hasta los catorce años, en 1884 ingresa nel seminariu d'Uviéu y darréu ye enviáu con una beca a Roma pa estudiar nel Pontificiu Colexu Español. N'Italia algama la llicenciatura en Teoloxía pola Universidá Gregoriana y el doctoráu pol Pontificiu Seminariu de San Apolinar.

Torna d'Italia y afitando la so residencia n'Uviéu onde exerz de profesor nel seminariu y en 1898 algama la plaza de callóndrigu de la catedral d'Uviéu.

Hacia 1900 funda la Lliga de Defensa Eclesiástica y ye nomáu secretariu de la comisión qu'entamaba les peregrinaciones a Lourdes.

En 1923 l'obispu Juan Bautista Luis y Pérez nómalu deán de la catedral d'Uviéu. 

Muerre en Meres, pueblu nel que taba residiendo, el 19 de xineru de 1951

## Actividá periodística y sindical

Una de les sos facetes más relevantes foi la so actividá periodística y sindical rellacionada col so llabor nel mundu de la prensa. Miembru y seguidor de la doctrina social de la ilesia que tenía'l so máximo esponente na encíclica Rerum Novarum del Papa León XIII funda y collabora con diversos periódicos. Asina funda *El Zurriago Social* o *Justicia Social* y collabora col diariu El Carbayón enfrentándose a diferentes personalidaes de la so dómina poles sos idees tales como Manuel Vigil Montoto.

## Referencies

## Enllaces esternos
Para castañes, Tremañes

**Para castañes, Tremañes** ye'l títulu d'una tonada que foi grabada por bien de cantadores. La lletra admite variantes nos nomes de los pueblos y villes citaos, pero una de les versiones, recoyida por Ismael González Arias na so obra *Historia de la música asturiana* diz asina:

*Para castañes, Tremañes,

*para carbayos, Lloreo,

*pero, para buenes moces,

*viva Sama de Llangreo*.

Esti cantar foi grabáu, ente más otros, por [[Xuacu'l de Sama]] ([[1930]]); *La Busdonga* ([[1931]]); [[Josefina Argüelles]] ([[1969]]); [[Gerardo Orviz]] (1969); [[Manuel Gandoy]] ([[1974]]); [[José Noriega Agüera|José Noriega]] ([[1975]]); [[Armando Montes]] (1975); [[Avelino Fernández Corte]] ([[1977]] y [[1981]]), [[Marcelino Fernández]], *El Manquín* (1977); [[José Fernández]], *El Tordín* (1981); [[Orestes Menéndez]]; [[Luis Estrada]] ([[1984]]); o [[José Manuel Robledo]], *Lolo'l de Cabranes''.

## Referencies
Balandrán

El **balandrán** ye una prenda d'abrigu, talar, con un capuchón de quita y pon. 

Trátase d'una prenda que visten dellos eclesiásticos sobre la sotana. Sobrepuestu al balandrán llévase una esclavina que puede ser de dos tipos: llisa o d' *esperteyu* (por unes nervadures qu'asemeyen a les ales d'esti mamíferu).

L'escritor asturianu Antonio Balvidares Argüelles (1751-1792) na so composición *Las exequias de Carlos III en Oviedo* fai referencia al balandrán d'esta miente:

## Referencies
Cubrenes

**Cubrenes** ye una casería de la parroquia de Piñeres, nel conceyu asturianu d'Ayer. Nun tien población censada de magar 2022.

## Referencies

## Enllaces esternos
Amable González Abín

**Amable Luis González Abín** , foi un escritor asturianu qu'escribía en llingua asturiana, autor ente otres obres de *[[Jueyinas del mío güertín]]*, coleición en prosa y versu n'asturianu de Llanes.

Con 14 años emigró a Cuba a instancies del so hermanu Claudio, propietariu d'un comerciu en L'Habana. A los 20 años ingresa nel Batallón nᵘ 6 de Voluntarios de L'Habana, causando baxa por cumplimientu n'ochobre de 1887. Regresa a España y entama los sos estudios nel Institutu d'Uviéu, recibiendo'l títulu de bachiller en 1891. Continúa entós los sos estudios en Madrid, y viaxa a Francia pa perfeccionar el francés. Recibe la llicenciatura en Filosofía y Lletres en 1894.

De 1896 a 1901 ye profesor de Comerciu y francés del Colexu de la Encarnación de Llanes. Támién formó parte del profesoráu del Colexu de Sta. María de Cardosu.

Ente los sos munchos trabayos tan el métodu de llectura pa Appleton & Co. de Nueva York, la reforma del Tratáu de Física Esperimental de P.Ortiz y el Compendiu Gramáticu de Bello. Collaboró en varios periódicos y revistes, n'especial con El Oriente de Asturias y El Pueblo.

Casáu con Emilia Platas Pontigo y padre de seis fíos, morrió en Piñeres de Pría (Llanes) el 21 de marzu de 1911 a los 48 años d'edá.

## Referencies

## Enllaces esternos
L'Escuyu

**L'Escuyu** ye un llugar de la parroquia de Piñeres nel conceyu asturianu d'Ayer. Tien una población de .

## Referencies

## Enllaces esternos
El Palacio

Col nome d**'El Palacio** podemos referinos a:

*El Palacio, casería de la parroquia de Piñeres, nel conceyu asturianu d'Ayer.
*El Palacio, casería de la parroquia de Carrió, nel conceyu asturianu de Carreño.
*El Palacio, casería de la parroquia d'El Valle, nel conceyu asturianu de Carreño.
*El Palacio, sitiu de la parroquia de Peñerúes, nel conceyu asturianu de Morcín.
*El Palacio, sitiu de la parroquia d'Urbiés, nel conceyu asturianu de Mieres.
*El Palacio, una casería de la parroquia de Tresona, nel conceyu asturianu de Corvera.

## Ver tamién
* 

## Referencies
Arrhenius

**Svante August Arrhenius**  foi un científicu (orixinalmente físicu y más sero químicu) y profesor suecu qu'algamó'l Premiu Nobel de Química de 1903 pola so contribución al desarrollu de la química colos sos experimentos nel campu de la disociación electrolítica.

## Biografía
Svante August Arrhenius nació'l 19 de febreru de 1859 na ciudá de Vik, asitiada nel condáu de Sogn og Fjordane. So padre y so madre fueron Svante Gustav y Carlonia Thunberg Arrhenius. 
Los sos allegaos llamábenlu "el curciu" na so mocedá, yá que debío a un accidente a temprana edá tuvo problemes pa caminar hasta los 20 años. Usaba zapatos con plataforma que disimulaben esa condición.

## Investigaciones científiques
En 1884 Arrhenius desarrolló la teoría de la esistencia del ión, ya predichu por Michael Faraday en 1830, a través de la electrólisis.

Siendo estudiante, cuando preparaba'l doctoráu na universidá d'Uppsala, investigó les propiedaes conductores de les disoluciones electrolítiques, que formuló na so tesis doctoral. La so teoría afirma que nes disoluciones electrolítiques, los compuestos químicos disueltos disóciense n'iones, manteniendo la hipótesis de que'l grau de disociación aumenta col grau de dilución de la disolución, que resultó ser cierta sólo pa los electrolitos débiles. Creyendo qu'esta teoría yera errónea, aprobaron-y la tesis cola mínima calificación posible. Esta teoría foi oxetu de munchos ataques, especialmente por lord Kelvin, viéndose sofitada por Jacobus Van't Hoff, en cuyu llaboratoriu trabayara como becariu estranxeru (1886-1890), y por Wilhelm Ostwald.

## Referencies

## Enllaces esternos
Cohors I Asturum

La **Cohors I Asturum** foi una unidá auxiliar del exércitu imperial romanu del tipu *[[cohors quinquagenaria peditata]]*.

Foi reclutada nel sieglu I ente'l pueblu recién conquistáu de los ástures. Tiense constancia d'ella nel añu 106 en *[[Noricum]]*, onde permanez hasta'l baxu imperiu.

## Referencies

## Enllaces esternos
* Artículo sobre las tropas astures en el Imperio Romano
Cohors V Asturum

La **Cohors V Asturum** foi una unidá auxiliar del exércitu imperial romanu del tipu *[[cohors quinquagenaria peditata]]*.

Foi creada nel sieglu I, formada con miembros del recién conquistáu pueblu de los ástures. Tuvo acuartelada na Xermania Inferior, na actual Grimlinghausen, Alemaña.

Pintaius, ástur tresmontanu de *[[Castello Intercata]]*, sirvió como *[[signifer]]* d'esta unidá. La so estela afayóse prieto de l'actual Bonn.

## Fontes

* *[[Corpus inscriptionum latinarum|CIL]]* V 6874, Pasu de San Bernardín (Italia): C(aius) Iulius An/tullus prae/fectus cohort/is V Asturum/ Poenino vV(otum) sol(vit) 
* *CIL* XIII 8098, Bonn (Alemaña): Pintaius Pedicili/ f(ilius) Astur Trans/montanus castel(lo)/ Intercatia signifer/ c(o)ho(ortis) V Asturum/ anno(rum) XXX stip(endiorum) VII/ h(eres) ex t(estamento) f(aciendum) c(uravit)
* AE 1999, 1333 = AE 2001, 1735 = AE 2002, 1245 = AE 2002, 1246, Svishtov (Bulgaria): C(aius) Aurelius/ [¿Caii?] f(ilius) G[a]leria/ Vegetus Clu(nia)/ mil(es) leg(ionis) I I(talicae) F(¿?) R(¿?)/ stip(endiorum) XXIII ann(orum) XL/ milit(avit) in coh(orte)/ V Ast(urum) ind(e)/ translat(us)/ in leg(ionem) I It(alicam)/ h(ic) s(itus) e(st) / ex t[estamentu]

## Referencies

## Enllaces esternos
Signifer

El **signifer** yera, nes unidades d'infantería del exércitu romanu un suboficial encargáu de llevar el *[[signum]]* o enseña de cada centuria.

La so categoría yera la de *miles principalis* y yera escoyíu pol so valor, dominiu del oficiu militar y honradez. Ello ye que tamién se-y encomendaba la custodia de la caxa d'aforros de la so centuria, que, xunida a les del restu de les centuries, custodiábase nel *aedes* o capiella de los *principia* del campamentu de la unidá, capiella na que s'atopaben los estandartes de cada llexón o cohorte auxiliar cuando nun salíen les tropes a campu.

Dientro de cada centuria, el *signifer* dependía del *[[centurión|centurio]]* al traviés del *[[optio]]*. Podía ascender a *optio* o bien, nes llexones a *[[aquilifer]]* o portador del *aquila*, la principal enseña de la unidá, o a *[[imaginifer]]*, portador del retratu del emperador, y nes unidaes auxiliares a *[[vexillarius]]* o portador del *vexillum* o bandera de la unidá.

Los *signiferes* namás desapaecieron cola disolución del exércitu romanu, nel sieglu V n'occidente, y baxo Xustinianu n'oriente.

## Equipamientu
Un *signifer* utilizaba un equipu asemeyáu al d'otros soldaos, mas estremábase d'ellos en dalgunos detáis, y asina'l so equipu nel Altu Imperiu constaba de:

* el *signum* o estandarte de la centuria, que taba formáu por un asta de madera decorada con discos metálicos o *phalerae*, que podíen indicar bien el númberu de la centuria de la cohorte -d'ún a seyes- bien les condecoraciones coleutives opteníes pola centuria, un cartel nel qu'indicaba la unidá a la que pertenecía -p. ex.- COH IV PRAET, LEG XX VV, COH V AST-, y remataba nuna llanza nes unidaes auxiliares o nuna mano abierta o *signum* nes llexones y cohortes pretorianes.
* un yelmu recubiertu con una pelleyu de animal tottémicu como'l llobu -lo más corriente- un osu, un raposu o un lleón -animal d'Hércules-, y esti tipi de casci yera específicu de los *signiferes*
* un *subarmalis* de cueru
* una *[[lorica hamata]]* de fierro
* un *[[gladius]]* cola so vaina a la derecha
* *brachae* o pantalones de llana
* *[[caligae]]* o botes claveteaes na suela

## Ver tamién
* Aquilifer
* Draconarius
* Imaginifer
* Vexillarius

## Bibliografía

* Y. Le Bohec, *El ejército romano: instrumento para la conquista de un imperio*, Ed. Ariel, Barcelona, 2004, ISBN 84-344-6723-2 978-84-344-6723-1
* A. Goldsworthy, *El ejército romano*, Ed. Akal, Madrid 2005, ISBN 84-460-2234-6, 978-84-460-2234-6

## Referencies

## Enllaces esternos
Cohors I Asturum et Gallaecorum

La **Cohors I Asturum et Gallacorum** foi una unidá auxiliar del exércitu imperial romanu del tipu *[[cohors quinquagenaria peditata]]*.

Foi reclutada nel mandatu d'Augustu ente'l pueblu recién conquistáu de los ástures y ente los galaicos. Recibió instrucción nel campamentu de la llexón VI Victrix, o quiciás cola X Gemina, siendo con posteroridá destinada a Xermania.

Con anterioridá al añu 57 sábese que pasa a Mauritania y forma parte del exércitu d'ocupación. Posteriormente nel añu 60 pasa a Illiria onde permanez hasta l'añu 90 en que torna a Mauritania Tinxitana. Acantonada n'Aïn Schokur, al norte de *[[Volubilis]]*, piérdese cualquier niciu d'ella a finales del sieglu III.

D'esta unidá alcontróse la tumba d'un soldáu procedente de Flaventia.

## Comandantes

Por estremaes inscripciones conócense los nomes de 6 de los sos comandantes, que cronolóxicamente son:

* Flaviu Neónn na segunda metá del sieglu I.
* Gayu Vibiu Salutaris posiblemente en tornu al añu 90.
* Luciu Domiciu Dentonianu nel reináu de Traianus.
* Nammiu Maternu nel reináu d'Adrianu.
* Gayu Xuliu Longinu haza'l sieglu II.
* Publiu Valeriu Priscu en dalgún momentu del reináu d'Adrianu o del d'Antoninus Pius.

## Referencies

## Enllaces esternos

* Artículu sobro les tropes ástures nel Imperiu Romanu 
* La Cohorte I d'ástures y galaicos
en territoriu norteafricanu
Perea

**Perea** ye una casería de la parroquia de Piñeres, nel conceyu asturianu d'Ayer. Nun tien población censada polo menos de magar l'añu 2000.

## Referencies

## Enllaces esternos
Valentín Paz-Andrade

Dedicóse-y el Dia das Letras Galegas, en 2012.

## Obra

**Pranto matricial* (1955) ISBN 978-84-85134-04-5.
**Los derechos sobre el espacio marítimo* (1960) ISBN 978-84-290-0260-7.
**La anunciación de Valle-Inclán* (1967) ISBN 978-84-7339-537-3.
**Sementeira do vento* (1968) ISBN 978-84-7154-087-4.
**La marginacíón de Galicia* (1970) ISBN 978-84-323-0027-1.
*X. R. Barreiro Fernández, F. Díaz-Fierros ..., *Los Gallegos*, (1976), *La sociedad y la economía*, (1975), páxs. 45-93.
**A galecidade na obra de Guimarães Rosa* (1978) ISBN 978-84-85134-92-2.
**Cen chaves de sombra* (1979) ISBN 978-84-7492-007-9.
**Castelao na luz e na sombra* (1982) ISBN 978-84-7492-130-4.
**Galiza lavra a sua imagem* (1985) ISBN 978-84-7492-258-5.
**O legado xornalístico de Valentín Paz-Andrade* (1997) ISBN 978-84-88254-53-5.
**Epistolario*, (1997) ISBN 978-84-7492-841-9.

## Referencies

## Llectura recomendada
*Freixanes, Víctor F. (1982), *Unha ducia de galegos*. ISBN 978-84-7154-248-9.
*Calvo, Tucho (1998), *Valentín Paz-Andrade, a memoria do século*. ISBN 978-84-7492-904-1.
*Portela Yáñez, Charo (1999), *Valentín Paz-Andrade. Escritor, xornalista e poeta. Avogado, político e empresario*. ISBN 978-84-7680-273-1.
*Rodríguez Vidales, Francisco (1999), *VPA, Valentín Paz-Andrade*. ISBN 978-84-923440-2-4.

## Enllaces esternos

*Real Academia Galega 
*ValentinPazAndrade.es 
*CulturaGalega.org
*''Asociación de Escritores en Lingua Galega''
*''Biografía. Día das Letras Galegas 2012'' Seminario Galán
* ''VPA2012'' YouTube.
Cohors II Asturum et Gallaecorum

La **Cohors II Asturum et Gallaecorum** foi una unidá auxiliar del exércitu imperial romanu del tipu *[[cohors quinquagenaria peditata]]*.

Foi reclutada nel sieglu I ente'l pueblu recién conquistáu de los ástures y el de los galaicos. Posiblemente foi destinada como guarnición del *[[limes]]* en Panonia Inferior nel añu 80. Ta documentada la so presencia en Recia nos años 106 y 107. Desconozse'l so final.

## Referencies

## Enllaces esternos

* Artículu sobro les tropes ástures nel Imperiu Romanu
Güensucesu

**Güensucesu** ye una parroquia del conceyu asturianu d'Onís. Nomada tamién "**Cuartu Riba**", ocupa la fastera central y meridional del conceyu. Tien una estensión de , y llenda al norte coles parroquies de Santolaya y San Antoniu; al sur col conceyu llionés de Valdeón; al este col conceyu de Cabrales y al oeste col de Cangues d'Onís. La so población ye de , que tán repartíos ente los llugares de Boviabaxu, Boviarriba, Demués y Gamonéu.

La so ilesia parroquial, dedicada a Nuestra Señora del Buen Suceso, ye un edificiu del sieglu XVIII que s'asitia ente los llugares de Bovia Riba y Demués.

## Xeografía

### Llocalidaes

### Sitios

## Referencies

## Enllaces esternos
Santolaya (Onís)

**Santolaya** ye una parroquia del conceyu asturianu d'Onís. Ocupa, colos sos  d'estensión, la fastera noroccidental del conceyu, y llenda al norte col conceyu de Llanes, al oeste col de Cangues d'Onís, al este cola parroquia de San Antoniu y al sur cola de Güensucesu. Abarca la villa de Benia, capital del conceyu, y los llugares d'Avín, Castru, Los Menores, Pandellevandes, Sirviella, Talaveru y Villar. La so población ye de , los más d'ellos viven en Benia () y Avín ().

## Xeografía

### Llocalidaes

### Sitios

## Referencies

## Enllaces esternos
San Antoniu (Onís)

**San Antoniu** ye una parroquia del conceyu asturianu d'Onís. Tien una estensión de , na fastera nororiental del conceyu y una población de , que se reparten ente los llugares d'El Pedrosu y La Robellada.

## Xeografía

### Llocalidaes

### Sitios

## Ver tamién

## Referencies

## Enllaces esternos
Asturies ConBici

**Asturies ConBici** ye una Asociación de ciclistes urbanos y cicloturistes d'alforxes. Naz de la fusión de les asociaciones de defensa de la bici n'Asturies **Tronchacadenas** y **Asturies Pedalia**, llevada a cabu'l 19 d'ochobre de 2007. El so ámbitu d'actuación principal ye'l Principáu d'Asturies. Asturies ConBici ye miembru de ConBici, (Coordinadora ibérica pa la promoción de la bicicleta y la defensa de los intereses de los y les ciclistes) qu'axunta a 54 asociaciones y coleutivos ciclistes n'España.

## Oxetivos
L'asociación tien como principales oxetivos la promoción de la bicicleta como mediu de tresporte, la defensa de los intereses de los usuarios de la bici, actuar como voceru de los usuarios de la bici énte les autoridaes asturianes d'ambitu municipal y autonómicu, y promover l'usu de la bicicleta pa salíes y escursiones non competitives, el cicloturismu d'alforxes como forma alternativa de viaxe y esfrute de la naturaleza, y el cicloturismu cultural y recreativu.

## Referencies

## Enllaces esternos
*Páxina web de Asturies ConBici
Monesteriu de San Pedro de Villanueva

El **Monesteriu de San Pedro de Villanueva** ta asitiáu na parroquia de Villanueva, nel conceyu de Cangues d'Onís.

Perteneciente a la orden de los Benedictinos, ta consideráu como unu de los exemplos d'arquiteutura románica más importantes d'Asturies.

La primera construción eclesiástica atribuise a la dómina d'Alfonsu I, xenru de don Pelayu. D'esta construción prerrománica nun se conserva anguaño nengún tipu de restos, conservándose sólo les construcciones romániques y barroques.

Nel sieglu XII paso de ser ilesia a monesteriu.

A finales del sieglu XX, fízose una remodelación del vieyu conventu benedictín convirtiéndolu en Parador Nacional de Turismu, siendo inauguráu'l 8 de xunetu de 1998.

## Ilesia

La ilesia d'una sola nave ye xunto col monesteriu unu de los exemplos más importantes del románicu asturianu. Al entamu la planta de la ilesia constaba de tres naves pero depués de la reforma que tuvo llugar en 1775 pasó a tener sólo una.

Conserva tres ábsides románicos construidos en sillar.

Accédese a la ilesia atravesando una torre-pórticu de 1689 con una portada d'accesu de finales del sieglu XII. Tien cuatro archivoltes de mediu puntu, con decoración floral y xeométrica, sofitándose sobre otros tantos pares de columnes. Los capiteles son interesantes y representen escenes nes que la temática amorosa y la caza son protagonistes (tradicionalmente dizse que amuesen la despedida del rei Favila de la so muyer anantes de partir de caza). Tien otres dos puertes d'entrada una ciega y la otra que da accesu a la capiella de San Miguel.

A los pies de la ilesia perviven los restos del claustru románicu primitivu de finales del sieglu XII. Esti claustru foi sustituyíu na reforma que tuvo llugar ente los años 1674-1694 pol actual claustru barrocu.

El monesterio foi abandonáu en 1835 depués de la desamortización de Mendizábal quedando la ilesia activa como ilesia parroquial.

## Referencies

## Enllaces esternos
Zhuang

Los **Zhuang** (Chinu: 壮族/壯族; Pinyin: Zhuàngzú) son ún de los 56 grupos étnicos oficialmente reconocíos pol gobiernu de la República Popular China. La so población aproximada nel añu 2010 yera d'unes 18.540.000 persones qu'habiten principalmente na Rexón autónoma Zhuang de Guangxi y nes provincies de Yunnan y Guangdong.

## Ver tamién
*Llingua Zhuang 
*Música Zhuang

## Referencies

## Enllaces esternos

*Inglés: Zhuang de China
Juan Barjola

**Juan Galea Barjola** foi un pintor estremeñu . Perteneciente a la corriente del espresionismu representativu, ye ún de los pintores estremeños de mayor importancia na segunda metá del sieglu XX, destacando na so pintura'l componente moral, que recueye n'imáxenes les convulsiones que se producen na sociedá española del so tiempu con un gran dominiu de la color y del xestu.

## Biografía
Los sos primeros estudios artísticos realízalos al entrar con 17 años na Escuela d'Artes y Oficios de Badajoz, pasando más tarde a la de Madrid. Fizo lod sos estudios na Escuela de Bellrs Artes de San Fernando, trabayó como tallista, vendió los sos primeros dibuxos hasta que, en 1957 fizo la so primer esposición na Galería Abril de Madrid.

En 1960 obtién una beca d'estudiu de la Fundación Juan March que-y permite viaxar a París y Bélxica. En 1963 los críticos distínguen-y la Medaya d'Oru Eugenio D'Ors y espón nes sales de la Direición Xeneral de Belles Artes. Na Esposición Nacional de 1968 obtién el PremiouNacional de Dibuxu.
Posteriormente espón en sales como l'Atenéu de Madrid, Galería Altamira (Uviéu), Bienal de São Paulo, Muséu de Belles Artes de Bilbo, Galería Biosca (Madrid).

En 1985 obtuvo'l Premiu Nacional d'Artes Plástiques.
Destaquen les sos donaciones que se materialicen en 1988 na inauguración en Xixón del muséu qu'axunta gran parte de la so obra y otra donación a Estremadura.

## Obra y crítica
Barjola señala de la so obra que tien dos componentes principales *Un mundo soñado*, *El palpito que vivimos*, y, otres, *El mundo onírico, El soñado*.
Dientro del so mundu real destaquen les sos maternidaes, neños y neñes y, sobre too les tauromaquies que, al final de la so vida, diéron-y gran reconocimientu públicu.

Na so temática onírica destaquen les sos obres de tema eróticu como son series sobro los prostíbulos.
Al so llabor propiamente pictóricu siguió realizando tamién dibuxu tola so vida.

La llitografía ye una estaya del arte en que realizó una de les obres maestres del sieglu XX: Tauromaquia. Formada por una coleición de 20 llitografíes en colores estampaes a mano inspiraes en versos de Rafael Alberti y editaes por Rafael Casariego (ediciones d'Arte y Bibliofilia) en 1970.

## Museos
Museos con coleiciones de Juan Barjola:
*Muséu Juan Barjola
*Muséu Centru Nacional d'Arte Reina Sofía
*Muséu de Belles Artes de Bilbo.
*Muséu de Bellas Artes d'Asturies. 
*Muséu de la Solidaridá de Chile.
*IVAM
*Coleición d'Arte del Sieglu XX (Alacant, donación Eusebio Sempere)
*Coleición Aena
*Coleición Telefónica

## Referencies
**Barjola* Joaquín de la Puente. Ministeriu d'Educación 1971
**Barjola*. José de Castro Arines. Panorama de la Pintura Contemporánea 1972
**Paseo por Barjola*. José Hierro. Catálogu de la exposición MEIAC 1999

## Referencies

## Enllaces esternos
*Web oficial de Barjola
Muñón Cimiru (parroquia)

**Muñón Cimiru** ye una parroquia del conceyu asturianu de Ḷḷena. Ocupa'l so estremu noroccidental, y llenda: al norte colos conceyos de Riosa y Mieres, al este cola parroquia de Viḷḷayana, al sureste cola de Muñón Fondiru, al sur cola de La Pola y al oeste otra vuelta col conceyu de Riosa. La so estensión ye de , y viven nella , que se reparten ente'l llugar homónimu y los de La Culquera Baxu, La Culquera Riba, Los Fueyos, La Ilesia, La Maerá, La Maramuniz, La Muela, Pelái, Reconcos, Santu Medero, La Soterraña, El Trechuru, El Venceyal y La Bildosa. Otres entidaes de población menores son Les Cortines, Cuatrovientos, Cuviḷḷa y Malpica.

## Llocalidaes

### Sitios
* Cuatrovientos
* Cuviḷḷa
* Les Cortines
* Malpica

## Ver tamién
* Muñón Fondiru

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos
Muñón Fondiru (parroquia)

**Muñón Fondiru** ye una parroquia del conceyu asturianu de Ḷḷena. Asitiada na fastera noroccidental del conceyu, tien una estensión de  y llenda al noroeste cola parroquia de Muñón Cimiru y al nordeste cola de Viḷḷayana. El restu de la so estensión ta arrodiada por tierres de la parroquia de La Pola. Tien una población de .

## Historia
Constituyóse como parroquia en 1991. Hasta entós taba englobada na parroquia de La Pola.

## Xentiliciu
Según recueye Luciano Castañón, los habitantes del pueblu son nomaos *marmechirus* pola abundancia de marmichus (membriellos) qu'hai nelli.

## Llocalidaes

## Ver tamién
* Muñón Cimiru

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.
* Castañón, Luciano, *Diccionario geográfico popular de Asturias*. Uviéu, Servicio de Publicaciones del Principado de Asturias, 1990.

## Referencies

## Enllaces esternos
Piñera (Ḷḷena)

**Piñera** ye una parroquia del conceyu asturianu de Ḷḷena. Asítiase nel centru del conceyu, y llenda: al norte cola parroquia de Sotieḷḷo, al noreste cola d'Erías, al este cola de Las Puentes, al sureste cola de Chanos de Somerón, al sur cola de Teyeo y al oeste cola de Xomezana. Tien una estensión de  y una población de .

La parroquia de Piñera, xunto al restu de parroquies del Valle del Güerna y a Xomezana, recibieron el Premiu al Pueblu Exemplar d'Asturies nel añu 1998.

## Llocalidaes

### Sitios
* Espineo

## Cultura
Hai dellos cantares que faen referencia a los *reniegos* o *conceyones*, qu'asina son conocíos los habitantes de Piñera, y a les xentes de Carraluz. Apuntamos equí dos d'ellos:


*Los mozos de Carraluz*
*son pocos y valen menos,*
*hay que llevalos a Faro*
*y cambialos por tarreños.*

*Los mocinos de Piñera*
*gastan muncho ringo rango,*
*un pañuelo en cada bolso*
*y la moquita pingando.*


## Ver tamién

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.
* Castañón, Luciano, *Diccionario geográfico popular de Asturias*. Uviéu, Servicio de Publicaciones del Principado de Asturias, 1990.

## Referencies

## Enllaces esternos
Perrunilla

Les **perrunilles** son un tipu de dulce de repostería tradicional, típicu de dalgunes llocalidaes salamanquines y estremeñes. Carauterízase por ser una pasta de testura seca y áspra. Cuando s'inxer suel esfacese na boca. Dependiendo de la zona suelen ellaborase con ingredientes y disposiciones estremaes, por regla xeneral son rondes. Delles considérense "dulces conventuales" ellaboraos por monxes.

## Característices
Los sos ingredientes principales son la mantega de gochu, güevu, fariña, azucre, delles aceite, canela, llimón, almendres y aguardiente. Estos ingredientes mécense ellaborando una masa (asemeyada a la del pan) de la que se tomen porciones y s'ellaboren les perrunilles. Tres esta operación enfórnense a unos 200ºC per una media hora. Les perrunilles poseyen una color marrón debío a este procesu d'arroxáu. N'Estremadura suelen ellaborales con formes ovalaes. Cada pasta suel tener unos cincuenta gramos de pesu de media. Antiguamente solíen acompañar al chicolate. 

En munchos llugares confúndense colos almendraos, ya que les diferencies ente dambos suelen ser llocales, principalmente pola variación en dalgún ingrediente pero non na forma nin nel tamañu.

## Ver tamién
* Sacatrapos
* Marañuela
* Alfaxur
* Mantegaos
* Pitoñates

## Referencies

## Enllaces esternos
*
Sacatrapos

El **sacatrapu** ye un dulce típicu de la Selmana Santa, típicu de Salamanca, Valencia o Andalucía y d'otres zones del centru y sur de la peninsular, ellaboráu con masa de fariña, fritu n'aceite de oliva y pasáu per azucre o, según les zones, per miel.

## Carauterístiques
Ye típicu nel sur de Salamanca endolcar de masa una caña y ponela a fritir, resultando la so forma asemeyada a un gadeyu. N'Andalucía, a la masa suel dase-y sabor con sésamu. El so tamañu y forma son variables y destaquen los ellaboraos en Medina Sidonia, Cádiz, Chiclana de la Frontera, Sanlúcar de Barrameda, Rota, y otres poblaciones de dicha provincia, asina como los ellaboraos en Vélez de Benaudalla na provincia de Granada. Nel restu d'Andalucía consúmense per tol añu.

Ye tamién mui popular en delles zones de Castiella, como en Toledo onde ye ún de los dulces más típicos de la Selmana Santa.

## Otros nomes
* *Sacatrapos* (en Salamanca)
* *Pestiños* (na mayor parte d'Andalucía)
* *Borrachuelos* (na ciudá de Málaga)
* *Pestinyo* (en Valencia)

## Ver tamién
* Faworki

## Referencies
Marañuela

La **Marañuela** ye un dulce típicu asturianu compuestu principalmente de fariña, azucre, güevu y mantega. Trátase d'un dulce carauterísticu de Candás y Lluanco. Suel ellaborase'l domingu de Pascua y úfrese ente familiares. Ye popular el *Festival de la Marañuela*.

## Carauterístiques
La marañuela ellabórase en forma d'espiral, la denomada «galleta de marañuela», o en forma entrellazada, el «bollu de marañuela». Delles con forma d'estrella de cuatro picos, denomáu por esta razón, en ciertes ocasiones como: "bollu de cuernos". Suelse sirvise como almuerzu y ye vezu que los más mozos entamen sirviéndose los cuatro picos, xeneralmente los más tostaos y cruxentes. Suel preparase'l domingu de Pascua, y nesta ocasión los padrinos correspuenden col afiyáu ufriéndo-y la palma que-y entregaren el día de Ramos.

## Variedaes

Esiste una variedá de marañuela conocida como Marañuela d'Avilés, que ye una especie de pan dulce. Dambos dulces denómense del mesmu mou pero son distintos dafechu. 

## Referencies

## Enllaces esternos
Hueypoxtla (conceyu)

**Hueypoxtla** ye un municipiu al norte del Estáu de Méxicu, en Méxicu. Llenda colos conceyos mexicanos de Tequixquiac, Zumpango y Apaxco; y con Ajacuba, San Agustín Tlaxiaca, Tolcayuca, Zapotlán de Juárez y Tizayuca nel estáu d'Hidalgo. El so área ye de 120.34 km², y la población de 544.080 habitantes. La capital municipal ye Hueypoxtla, la segunda población ye Santa María Ajoloapan.

## Etimoloxía del topónimu
Hueypoxtla identifícase col nome en náhuatl de **Hueyipochtlan** (cfr. náhuatl actual **Hueyipoch**tli (*grande mercader*) y el sufixu de llugar de -**tlan**). El so actual nome provién del náhuatl que significa "llugar de grandes mercaderes".

## Parroquies del municipiu
* Huetpoxtla
* Santa María Ajoloapan
* Chapultepec de Pozos
* Jilotzongo
* San José Bata (Emiliano Zapata)

## Referencies

## Enllaces esternos
Rancagua

**Rancagua** ye una ciudá de Chile. La ciudá tenía una población de 212.696 habitantes y tien una superficie de 260 km² (INE, añu 2005).

## Referencies

## Enllaces esternos

*  Municipiu de la ciudá de Rancagua
Parana (parroquia)

**Parana** ye una parroquia del conceyu asturianu de Ḷḷena. Ocupa l'estremu centruoriental del conceyu, y llenda: al este, nordeste y sureste col conceyu d'Ayer, al suroeste cola parroquia de Cabezón, al oeste cola de Las Puentes y al noroeste cola de Congostinas. Tien una estensión de  y una población de . Estos repártense ente'l pueblu homónimu (30 habitantes) y les caseríes de Santandrés, que tien dos habitantes, y les de Navidiiḷḷu, La Polea y Viḷḷar, anguaño despoblaes.

El pueblu de Parana ta dividíu en dos barrios, Ḷḷugar de Riba y Ḷḷugar de Baxu, qu'arrodien al nucleu de La Casona, un caserón que ye nomáu tamién L'Hospital, porque cuenten que nelli hebo un albergue pa los caminantes que baxaben de los altos de Pendilla o de los de Payares. El calter principal d'esta casona queda perafitáu cola esistencia d'otru topónimu, Solaviḷḷa, que fala, xunto cola etimoloxía del nome del pueblu, de que'l llugar quiciabes fora, en tiempos, una *villa*.

## Llocalidaes

### Sitios
* San Pelayo

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.

## Referencies

## Enllaces esternos